**SONETUL TOAMNELOR TÂRZII**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SONETUL TOAMNELOR TÂRZII

Sonetul toamnelor târzii

Cu parcuri pline de rugină

Şi frunze duse, fără vină,

De vânt pe-aleile pustii,

L-am scris cu buzele lipite

De chipul tău ce-l port la piept.

E frig şi încă te aştept

Să vii din zări nebănuite.

Atâtea clipe irosite,

Atâtea calpe bucurii,

Numai destine contopite

Ce-mi fac din orice noapte zi,

Un vis ce veşnic îmi promite

Iubirea când vei reveni.